钦定古今图书集成/明伦汇编/闺媛典/第196卷 > 锺伯良妻袁氏
## 钦定古今图书集成/明伦汇编/闺媛典/第196卷 > 锺伯良妻袁氏

按《袁州府志》：“袁氏，万载诸生锺伯良妻。年十八，归伯
良。仅逾年，良亡，氏欲以身殉，因方娠未果。既弥月，生
子美。无何，翁欲夺其志，以肥伯仲产，氏誓死不从。未
几，伯仲亦相继没，妯娌皆改适。氏剪发毁容，拮据抚
孤，以事舅姑。美长，举明经，县令以闻，诏建坊旌表。”